Star Wars ทุบสถิติรายได้เปิดตัวสูงสุดโลก!MAJOR รับเต็มหนังดังเข้าปลายปี เป้า 35 บ.
โบรกฯมอง MAJOR รับผลดีหนังดังเข้าปลายปี ขณะที่ Star Wars: Episode VII ทำสถิติรายได้เปิดตัวสูงสุดของโลกไปแล้ว แนวโน้มกำไร Q4/58 แข็งแกร่ง เป้าปีหน้า 35 บ.
24 ธ.ค. 2558

บล.ฟินันเซีย ไซรัส ระบุในบทวิเคราะห์ (24 ธ.ค.) ว่า บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR แนวโน้มกำไรในไตรมาส 4 ปี 2015 แข็งแกร่งเพราะมีหนังเข้าฉายโดดเด่นหลายเรื่อง เช่น Star Wars: Episode VII, The Martian, Bonds 24:007: Spectre และ The Hunger Games: Mockingjay, Part 2
โดยเฉพาะ Star Wars ที่ทำสถิติรายได้เปิดตัวสูงสุดของโลกไปแล้วและกระแสยังแรงต่อเนื่อง หนังฟอร์มยักษ์นี้มาในช่วงเปิดโรงหนังใหม่ที่ Central Festival East Ville ปลาย พ.ย. และ Central Westgate ปลาย ส.ค. พอดี ทั้งนี้ยังคงแนะนำซื้อ ราคาเป้าหมายปีหน้า 35 บาท